Nyt tag ovenpå det gamle: Læs dette INDEN du går i gang\n1 Hvad koster et nyt tag på det gamle?\n2 Fordele ved nyt tag på det gamle\n3 Ulemper ved nyt tag på det gamle\n4 Hvornår er det en god løsning med nyt tag på det eksisterende?\nDet er ikke altid nødvendigt at udskifte hele taget, hvis man skal have skiftet det gamle tag ud. I visse tilfælde kan man bevare det eksisterende tag og montere ny belægning af profilerede stålplader ovenpå den gamle tagbelægning. Det eksisterende tag vil altså fungere som et slags undertag.\nDet er dog ikke altid, at det kan anbefales at lægge nyt tag ovenpå det eksisterende. Læs her om prisen på at lægge nyt tag ovenpå det gamle, samt hvad du bør være opmærksom på, inden du går i gang.\nBestil 3 gratis pristilbud på nyt tag på eksisterende\nGenerelle estimater for hvad det koster at lægge nyt tag på det eksisterende tag er forbundet med en vis usikkerhed, da den endelige pris vil afhænge af en række faktorer. Hvis du vil have et præcist estimat for nyt tag på det gamle, anbefaler vi, at du benytter servicen fra 3byggetilbud.dk. Du får 3 forskellige tilbud fra 3 forskellige firmaer på et nyt tag på det gamle. Gratis, uforpligtende og med hurtigt svar. Du kan vælge, om du blot vil bruge tilbuddene som informative estimater og afvise alle tilbuddene, eller om du vil takke ja til et af tilbuddene.\nFå 3 gratis tilbud nyt tag på det gamle\nHvad koster et nyt tag på det gamle?\nMan benytter typisk ståltag – fx Decra – som tagbelægning på det eksisterende tag. Det skyldes, at ståltag er en forholdsvis let tagbelægning som derfor ikke lægger stort pres på det eksisterende tag. Du kan læse mere om Decratag i vores artikel her eller om ståltag generelt i vores artikel her.\nPriserne for de forskellige typer ståltag er som følger:\nDecra benyttes som regel som ståltag ovenpå det gamle. En hel udskiftning af et ståltag ligger ca. på 750 DKK per kvadratmeter inkl. arbejdstimer. Men i og med at det eksisterende tag ikke skal bortskaffes, vil prisen for et nyt Decra-tag på det eksisterende ligge på ca. 225-300 per kvadratmeter inkl. arbejdstimer.\nFordele ved nyt tag på det gamle\nFordelen ved at lægge nyt tag ovenpå det gamle – i stedet for at udskifte hele taget – er åbenlys: man sparer penge. Faktisk kan man spare mellem 30-40 pct. af den samlede omkostning til tagrenovering, ved at bevare det eksisterende tag.\nUlemper ved nyt tag på det gamle\nDet er ikke altid, at det er den bedste løsning at lægge nyt tag på det eksisterende. Ulemperne ved nyt tag på det eksisterende er som følger:\nManglende tilsyn med skader og utætheder: man har ikke altid mulighed for at kontrollere om der skulle være opstået skader på den underliggende tagkonstruktion. Det kan føre til bekostelige fugt- og skimmelskader, dårligt indeklima eller dårlig isolering.\nRisiko for fremtidig stramning af asbestregler: hvis det eksisterende tag indeholder asbest, er der risiko for, at det på et tidspunkt bliver et lovkrav helt at fjerne det. I 2019 vedtog Holland en lov om, at alle asbesttage skal være fjernet senest i 2024 grundet sundhedsfaren. Man kunne forestille sig, at EU kommer med et direktiv som vil kræve noget lignende blandt medlemslandende. Eller at det danske Folketing vedtager en lignende lov som Hollands. Hvis det bliver en realitet i Danmark, at alle asbestholdige tag i Danmark skal fjernes inden et givent årstal, og man har lagt ståltag ovenpå det eksisterende asbestholdige eternittag, betyder det, at hele taget skal brydes op igen. Det vil i så fald være dyrt.\nIsolering: ståltaget – som lægges ovenpå det eksisterende tag – har ikke isoleringsegenskaber. Derfor bør du sikre dig, at det eksisterende tag er godt isoleret og lever op til kravene om efterisolering på 300 mm, før du belægger det eksisterende tag med nyt tag.\nReduceret levetid: Selvom mange producenter af stålplader tilbyder op til 30 års produktgaranti, er der risiko for reduceret levetid ved nyt tag på det gamle ift. hvis hele taget bliver udskiftet. I visse tilfælde vil levetiden kun være 15-20 år.\nHvornår er det en god løsning med nyt tag på det eksisterende?\nSelvom der er visse ulemper ved nyt tag på det gamle, kan det sagtens stadig være en god løsning under visse betingelser. Af samme grund er 9 ud af 10 af de Decra-tage som Jydsk Tagteknik lægger tage, som er lagt på eksisterende tage.


Casanova-komplekset - Kvinfo\n25. september 2013 // Svala Vagnsdatter Andersen\nAF\tSvala Vagnsdatter Andersen\nLigger det i mænds natur at forføre? Er deres gener sporet ind på at have mange skiftende partnere? Eller er det vores kultur, der har skabt den historie? Og er det i så fald en byrde for mændene at leve med de seksuelle forventninger, der stilles til dem? Det er de spørgsmål, som Andrew P. Smiler rejser i bogen Challenging Casanova - Beyond the Stereotype of the Promiscuous Young Male. KVINFOs Webmagasin anmelder.\nDet lyder som en interessant præmis for en bog, når Andrew P. Smiler lancerer tilbagevisningen af myten om maskulin seksualitet i bogen Challenging Casanova – Beyond the Stereotype of the Promiscuous Young Male (2013).\nMænd tillægges ofte en offensiv seksualitet, som giver anledning til skiftende seksualpartnere, og som afstiver ideen om, at mænd har større seksuelle behov end kvinder. Forestillingen om, at seksualitet generelt fylder mere hos mænd, virker hæmmende på mænds måder at udfolde sig på. Samtidig kan den virke undertrykkende for kvinders seksualitet: parallelt med den ‘utæmmede’ seksualitet hos mænd pålægges kvinder en afvisende rolle: rigtige kvinder siger nej. Det er derfor velkomment, hver gang nogen prøver at pille ved seksualiteten.\nAndrew P. Smiler definerer bogens centrale begreb således:\n“The Casanova Complex is a culturally based image that says guys just want promicuous sex, not relationships, and that almost any behavior, no matter how rude, crude, risky, or destructive, is OK if it’ll get him laid.”\nIdéen om Casanova fungerer som en selvopfyldende profeti, når de unge mænd forsøger at leve op til den, og ikke mindst når omverdenen forventer af dem, at de gør det, forklarer forfatteren. Og så fortsætter han med at opregne de personlige og nationaløkonomiske tab for og ved casanova, så læseren allerede her forstår de moralsk anstødelige og asociale aspekter af livsstilen.\nForfatteren er psykolog og har fokus på det enkelte individs udvikling i samspil med forældre, venner, skole og medier. I sin bestræbelse på at udstille og afmontere The Casanova Complex – en betegnelse, der mere lyder som en psykologisk brist hos den enkelte end som en kulturel myte – får han med statistisk belæg fastslået den seksuelle udvikling hos majoriteten af amerikanske mænd.\nSmiler påviser, at kun en mindre del af de unge, homoseksuelle såvel som heteroseksuelle, mænd har et ønske om at have mange skiftende partnere. Og det på trods af, at de bombarderes med budskabet om, at Casanova – som må lægge usaligt navn til den praksis at forføre og forlade – og hans ligemænd har fat i det at være en ‘rigtig’ mand.\nSex og baseball\nSmiler falder dog i den klassisk amerikanske kliché ved at beskrive den seksuelle udvikling hos unge mænd med baseballmetaforen: Kissing (First Base), Groping (Second Base), Hand Jobs and Blow Jobs (Third Base), Intercourse (Home!).\nMed sin skematiske udviklingshistorie får forfatteren på den måde opstillet endnu en seksualnormalitet som afløsning for casanovakomplekset. Og han får åbnet for spørgsmålet om, hvordan sex skal defineres, når han nævner, at homoseksuelle mænd opfatter Third Base som rigtig sex, mens de heteroseksuelle i det spørgsmål hælder til Home Base. Desværre går han ikke nærmere ind i denne forskel i fortolkningen af, hvad sex egentlig er. Her kunne man som læser godt savne lidt mere perspektivering.\nBudskabet om, hvordan en ‘rigtig’ mand udlever sin seksualitet, afdækker Smiler i sin analyse af amerikanske tv-shows, film, musikvideoer, trykte magasiner og tekster fra top-50-hitlistepopsange fra 1960 til 2008. Det kan lyde af meget materiale, og en sulten læser vil tænke, at forfatteren her griber muligheden for at knytte sine data sammen med et bredere kulturelt perspektiv. I stedet udvikler bogen sig til en selvhjælpsguide (er du en romantisk, emo eller religiøs mand? – her er de særlige seksuelle risici, du skal være opmærksom på!). Medieeksemplerne tjener kun til at foreslå forældre forskellige måder at indlede en samtale med deres søn om, hvad man nu skal mene om det med sex.\nOg hvad skal man mene? Bogen lægger som sagt smukt ud med et ønske om at rykke ved forestillingen om den utæmmede maskuline seksualitet, men ender med slet skjulte antydninger af, at det er bedst og sundest for både krop og psyke at have så få seksualpartnere som muligt. Således er forfatteren solidt plantet i sin amerikanske kultur, hvor en snert af sexpositivisme må følges op af forbehold, hvor han må tage højde for en stor andel af religiøse unge mænd, hvor uønsket graviditet naturligvis munder ud i forældreskab og nedsat chance for at gennemføre en uddannelse, og hvor han seriøst overvejer undervisning i seksuel afholdenhed som et alternativ til seksualundervisning i skolerne.\nDet biologiske argument\n‘Mænd har en naturlig drift mod at sprede deres gener og få flest mulige efterkommere’ lyder et klassisk argument for, at mænd skulle være mere interesseret i mange seksualpartnere end kvinder. ‘\nMen evolutionen viser, at børn, der vokser op med begge deres biologiske forældre, klarer sig bedst’, giver Smiler igen. Når det ene biologisk funderede argument bruges til at gendrive det andet, begynder det at dæmre, at forfatteren måske ikke blot er drevet af en interesse for at se med nye øjne på mænds seksualitet, men ganske lavpraktisk om at nedsætte antallet af teenagegraviditeter og forekomsten af seksuelt overførte sygdomstilfælde.\nHer er hans pointe, at ‘det er okay, unge mand, hvis du holder igen med casual sex – det bliver du ikke mindre mand af’. Og det gør han da heller ikke. Det er bare ærgerligt, at det, der kunne have været en sprække i en meget lukket forestilling om unge mænds seksualitet, ender i endnu en lukket idé med præservativ.\nDobbelte standarder – kunsten at forstå et nej\nBogen går rigtigt i byen, når den peger på, at det er i vores forventninger til mænd, at der skal ændringer til. Her berører den også den kvindelige side af sagen – som ellers er overraskende fraværende. For hvordan udfordrer man The Double Standard, som tilsiger, at det er okay for mænd at have mange partnere, men ikke for kvinder? Hvordan øger man den seksuelle ligestilling? Igen arbejder forfatteren på individniveau med noget, der kunne have været løftet op på et bredere plan. På den anden side er der stadig brug for selvhjælpsbøger om seksuel konduite, så længe sex associeres med chikane af en stor del af verdens befolkning.\nKapitlerne om forhandling i det ligestillede parforhold, og om at nej betyder nej, og at tavshed ikke er et ja, indtil andet er bevist, er leveringsdygtige i basale leveregler. Som sådan fremstår de som en konkret udgave af den tyske socialpsykolog Gunter Schmidts pointer i “Hvad skete der med seksualiteten?” (1996), hvor han fremstiller den demokratisering af det seksuelle område, som især i USA og med amerikansk datingkultur har gjort seksualitet til et forhandlingsområde. Ifølge Schmidt iværksættes sådan en afseksualisering som et svar på en stadig mere seksualiseret kultur.\nOg det er altså samme reaktionsmønster, man ser aktiveret i bogen Challenging Casanova – Beyond the Stereotype of the Promiscuous Young Male. Som svar på den seksualisering, maskuliniteten er udsat for, trækker forfatteren i den modsatte grøft. Og vel er det godt at kunne sprogets koder og være i stand til at afkode et nej som et nej, men derfra er der langt til ligefrem at tale for seksuel afholdenhed og indirekte problematisere sex uden for et parforhold. Her kunne man godt drømme om en tredje vej og en sexpositiv ansvarlighed, hvor sex og seksualitet ikke nødvendigvis associeredes med sygdom, uønsket graviditet og social deroute.\nEt spejl for debatten\nSet med europæiske øjne er bogen interessant på et metaplan som et udtryk for den amerikanske kulturs dobbelte holdning til sex og seksualitet, som på den ene side er stærkt vareliggjort, og på den anden side er dæmoniseret af religiøse og puritanske strømninger. Som sådan kan den anvendes som et kultursociologisk spejl på vores egen seksualdebat. For også maskulinitet i vores del af verden er seksualiseret på en helt anden måde end femininiteten er, også her er der problemer med at forstå et nej, men hvis ikke vejen frem er nedsat seksuel aktivitet, hvilket alternativ stiller vi så med?


Smarteyes - Dit Slagelse\nSmarteyes Slagelse v/ Michael Simonsen\nTlf. 70 23 23 03\nÅbningstider Mandag 10:00 – 17:30\nDesignerbriller til faste lave priser\nSmarteyes er i dag Sveriges næststørste optikerkæde og startede i 2007 af svenske iværksættere, som var drevet af et ønske om at sælge designerbriller på en enkelt og sjovere måde. I 2013 åbnede Smarteyes deres første butik i Vejle, og er nu i fuld gang med at åbne butikker i resten af landet. Smarteyes har i dag butikker i Sverige, Tyskland og Danmark.\nI 2015 åbnede Smarteyes på Sjælland. I Slagelse finder du Smarteyes på hjørnet af Nytorv og Nygade, og mere centralt i Slagelse bys handelsområde kan det næsten ikke blive.\nGrundholdningen hos Smarteyes er, at optikerbranchen i alt for mange år har været for dyr, lidt for tilfreds med sig selv og med alt for kedelige varer på hylderne. Det vil Smarteyes lave om på med deres koncept, hvor det skal være sjovere at købe smarte briller til faste lave priser.\nForretningsidéen har ikke ændret sig, og hos Smarteyes i Slagelse finder du et stort udvalg af designerbriller. Flere gange om året får butikken nye kollektioner, der alle er designet af egne skandinaviske designere. Der er derfor altid noget til enhver smag og til enhver lejlighed.\nDet skal være enkelt og overskueligt at købe briller. Derfor har Smarteyes introduceret faste lave priser på alle deres briller. Smarteyes har en pris for enkeltstyrkebriller og en anden pris for flerstyrkebriller. Du får ekstra tynde, lette og ufarvede kvalitetsglas. Antirefleksbehandlede hærdede glas. Antistatiske og antismudsbehandlede. Nanobehandlede (vandafvisende). Smart etui og mikrofiberklud – alt inkluderet, helt enkelt.\nSmarteyes udmærker sig også med et stort udvalg af forskellige briller i butikken, så enhver kunde kan finde stellet, der passer præcist til ham eller hende. Udvalget bliver hver måned suppleret med nye modeller, så der er altid flere hundrede nye moderigtige eller klassisk inspirerede stel på hylderne.\nSmarteyes vil gøre kunderne tilfredse, og man stoler på værdien af sit forretningskoncept. Derfor udsteder kæden en ret unik tilfredsheds- og stilgaranti til deres kunder. Er du som kunde ikke tilfreds med den rådgivning du fik, da du købte brillen, kan du inden for seks måneder frit bytte til et andet stel. Ligeledes kan man i seks måneder returnere brillen og få pengene tilbage, hvis man af andre grunde er utilfreds med købet.


Strømpebånd i alverdens farver\nVi vil se dit strømpebånd\nDen mest almindelige farve på strømpebånd, er blå – men behøver det nu også at være sådan – og skal man absolut have strømpebånd på, under sin brudekjole.\n? Køb dit strømpebånd her\nHvorfor bærer bruden strømpebånd?\nAt bære strømpebånd til sit bryllup, er en gammel bryllupstradition. Strømpebåndet har ind til for få år siden været ude i kulden, men er nu mere reglen end undtagelsen. Strømpebåndet vises, når gæsterne råber Vi vil se strømpebånd. Det foregår under bryllupsmiddagen, lige som tramp i gulvet, hvor man kysser under bordet og slag med bestikket på tallerkenerne, hvor brudeparret skal op på stolen, for at kysse. Manden kan på et givent tidspunkt aftage brudens strømpebånd, hvorefter det kastes ud til de ugiftemænd. Det skulle bringe held til den som griber strømpebåndet.\nBehøver man strømpebånd til sit bryllup\nBruden beslutter selv om der skal bæres strømpebånd under brudekjolen – men hvis gæsterne kender til traditionen, hvor gæsterne under middagen råber Vi vil se strømpebånd, så kan det være en fordel at kunne fremvise sit strømpebånd – og man bestemmer heldigvis selv hvor højt strømpebåndet skal sidde.\nDe fleste brude vælger et blåt strømpebånd, for at have noget blåt, noget lånt osv. Men bærer bruden noget andet som er blåt, kan man frit vælge en anden farve. Har man et farvetema til sit bryllup, kan strømpebåndet meget vel være i samme farve.\nPlads til maven Skal du giftes og er du gravid? Der findes masser af moderigtige brudekjoler til den gravide brud – og brudekjolen kan sagtens bestilles i god tid, selv om maven vokser. Bryllupskanalen ser på brudekjoler til gravide. Spørg eksperterne Der findes efterhånden et bredt udvalg af brudekjolebutikker med speciale i graviditets brudekjoler. Her […]\nEr du til et bryllup i historiens tegn, med masser af personlighed, kan en vintage brudekjole, være et godt valg for dig. Bryllupskanalen ser på vintage brudekjoler, der ikke nødvendigvis behøver at være gamle mølædte kjoler der lugter af fugtig kælder. Brudekjoler kan være lange eller korte og emmer af personlighed Shopper-generationen har fået […]\nStrømpebånd i alverdens farver Den mest almindelige farve på strømpebånd, er blå – men behøver det nu også at være sådan – og skal man absolut have strømpebånd på, under sin brudekjole. ? Køb dit strømpebånd her Hvorfor bærer bruden strømpebånd? At bære strømpebånd til sit bryllup, er en gammel bryllupstradition. Strømpebåndet har ind til […]\nDer kan være rigtig god økonomi og masser af penge at spare ved at leje sin brudekjole. Samtidig slipper man for at tænke på rensning og en brudekjole, der tager plads bagerst i klædeskabet. Billig brudekjole – spar penge på brudekjoleudlejning Når man lejer en brudekjole er den i perfekt stand – og det er […]


Hjem › Medier › Lyd, litteratur og musik\nAf Birgitte Stougaard Pedersen\nHvad har John Cages kompositioner til fælles med Gunnar Björlings digte? Hvorfor er Maurice Ravels klavertrioer og Virginia Woolfs prosatekster på bølgelængde? Denne bog svarer, at værkernes stemmeføring og rytme er det, der forener værkerne - men også adskiller dem. Alle har de deres eget tonefald, og når det opleves gennem lytningen og læsningen, sættes man i en særlig stemning. Lyden bringer kunstarterne på talefod: Stemme og rytme er musikalske fænomener, men de kan også på en beslægtet måde være betydningsbærende i både lyrik og prosa.\nLyd, litteratur og musik opstiller et vokabular for den feeling, der opstår i oplevelsen af og bevægelsen imellem musik og litteratur. Med analytisk udgangspunkt i Cage og Björling, Ravel og Woolf formuleres som noget nyt et præcist sprog for, hvordan stemning fungerer i oplevelsen af kunst. Særligt præsenterer bogen ideen om, at det lydlige skal forstås som en gestus, hvor modtageren i dobbelt forstand tiltales af værket.\nVedlagt er en cd med John Cages komposition "Five" (1988), indspillet af vokalensemblet Ars Nova, 1998 - samt to forskellige indspilninger af Maurice Ravels Klavertrio i a-mol, 1. sats (1911), den ene ved Beaux Arts Trio, 1983, den anden ved Københavns Klavertrio, 1993.


19. maj 2013 | Livet undervejs…\n← 20. maj 2013\n18. maj 2013 →\nPosted on May 14, 2013 by Inge & Steen\nKlokken 04:16 er vist alt for tidligt for Steen at stå op og fotografere, for billedet er rystet….\nEfter at have pakket sammen hvad vi skulle bruge de næste 24 timer kørte vi til Åbakken for at fortælle E&H at vi kørte en tur til heden, det havde vi nemlig glemt at sige i går. Pilen peger på E&Hs terrasse hvor det lyse er den blomsterkumme Jesper og Christian lavede forrrige weekend.\nVi forlod Hurup i godt vejr, der blev flaget ved kirken – om det er fordi det er pinsesøndag ved jeg ikke, da der blev ikke flaget ved alle kirker.\nVi tog Christians “cykelrute” op gennem Thy og kunne se at der stadigvæk arbejdedes på Vildsundbroen. Det blev der også sidst jeg kørte over den, men jeg husker ikke hvornår det nu var. Himlen var blevet overskyet.\nDet var stadig overskyet da vi kørte over Sallingsundbroen, men der var lige et par gendarmlår på himlen. Det kaldes det i Frankrig når man kan se lidt blåt på himlen, og der kun er netop så meget (eller rettere sagt, så lidt) blåt som det blå parti man kan se af en gendarms bukser der er over de sorte støvler og under jakken.\nVi havde besluttet at gå ind på Skive kunstmuseum. Der havde vi aldrig været før. Der var en meget à propos udstilling, hvor 6 mænd omkring de 60 år havde lavet malerier/kunst om det at reflektere over alderen – den alder, de netop nu havde. Det var et interessant emne og det var lidt sjovt at filosofere over hvad det var de prøvede at fortælle os.\nAndre “ting” var lidt svære at forstå, som denne der var lavet på en slags spejlplade. Måske skulle vi forstille os at gå ind i fortidens sale med krystallysekroner eller måske var det kun stearinlyslysekroner…. Men alt i alt blev vi enige om 3 kunstværker vi gerne ville have med os hjem og kigge på et stykke tid. Det er et spil vi plejer at gøre når vi er på museum. Vi udvælger i hver sal det værk vi helst ville se på i vores eget hjem.\nVi så også en lille udstilling om ting fundet i Skive og omegn. Engang var der en som gravede i en mose, og han stødte på nogle perler, han gravede lidt videre og ravperlerne blev ved at myldre frem. Han tog dem med hjem, men det var allerede rygtedes rundt omkring og snart gravede mange andre også i mosen for at finde perler. En ihærdig sjæl blandt dem fik fat på nogle af perlerne, han fik ikke alle, men dog over 12.000!\nDa vi havde fået set hvad der var at se, så vi at de havde Hansens is. Det er en rigtig god is. Bagefter ville vi også have en kop kaffe og vi fik at vide, at den var gratis hvis vi udfyldte et spørgeskema. Vi udfyldte 2 og fik os hver en kop kaffe.\nIgennem flere år havde vi lagt mærke til at der var “kunst” i Skives rundkørsler. Mens vi spiste is, så jeg en brochure der hed “Skives 11 stjerner” og fandt ud af at det drejede sig om rundkørselskunsten. Her forude ses “Solen“, den er placeret i det sydligste af de 11 rundkørsler, og meningen med den er at vi skal tænke over det grundlæggende i at være menneske og en masse mere. Den vejer 10.500 kg, har en diameter på 6 m og er belagt med 26.000-28.000 stk bladguld og det er der brugt ca. 800 arbejtimer til.\nVi skulle ned på heden og bemærkede straks at huset var bygget i 1953 altså for 60 år siden. Steen fik værelsesnøglen, men her skete første fejl, for han nævnede Ninas navn og at Madame havde bestilt 2 af deres bedste værelse. Det sagde damen at der ikke stod noget om, men vi fik nøgle til nummer 1, der har vindue over 3-tallet i 1953.\nVi besluttede os for at gå en tur på heden med det samme for det var som om skyerne gerne snart ville af med alle deres dråber…\nSkyerne var nådige og holdt på vandet, så vi endte med at gå i tørvejr den store rute og stien snoede sig derudad.\nVi kom også igennem mindeparken for hedens opdyrkere og kunne undre os over at der ikke var nogen fra Boddum-Ydby med. Måske sognerådet har været for nærig? Mindeparken blev åbnet i 1953 – altså for 60 år siden.\nDa vores tur var næsten til ende begyndte der at komme nogle smådråber af og til, og hvem var det der kom med regndråberne? Det var Nina og Christian som går imod os her. De var dog modige og tog den kortere rute og skyerne var også flinke over for dem og besluttede at den skulle de også have lov til at gå i tørvejr.\nMens Nina og Christian gik tur arbejdede vi selvfølgeligvis, her er Steens bag sin computer uden i en lille opholdsstue ved trappeopgangen, men den er næsten gemt bag et kæmpestort frugtfad.\nDer kom en sms fra Christian om han skulle bestille 2 eller 4 glas hvidvin ude på terrassen, det lød jo dejligt forjættende, så vi spurtede ned ad trappen…\nInden vi så os om var det blevet spisetid, og her ses et halvtomt træstykke. Ja, vi havde så travlt med at smage på de forskellige snacks, at vi først kom i tanker om at forevige øjeblikket efter at have smagt på det hele.\nDet samme skete med næste ret, som jo egentlig bare var brød med forskellige slags smør. Der var smør med salt, ramsløgsalt og “brunosmør” – ja, det som om tjeneren sagde sådan, men Steen ville selvfølgelig straks vide hvem Bruno smørret var opkaldt efter. Det forfjamskede tjeneren lidt. Måske drejede det sig bare om smør der var brunet på en eller anden måde. Vi fik dog at vide at der i papkassen var hvedbrødsboller og brune boller, der var brune fordi dejen var tilsat kakao. Så langt så godt.\nNu var vi kommet til den rigtige maddel og her var forretten kammuslinger med gulerod og agurk. Det var ikke smagen der var noget galt med, men den ene af Ninas var ikke god, og det skulle en øvet kok altså have set.\nDen dejlige hvide vin vi fik til blev annonceret forkert, det var heller ikke godt.\nNu kommer der ikke flere madbilleder for nu gik den helt galt, ravruskende galt.\nDa Nina havde bestilt mad og ophold dernede på kroen, havde hun skrevet til dem at der var 2 som ikke spiste lam og bedt dem om at finde alternativer til disse to. Det gjorde Nina opmærksom på, da kokkedamen kom anstigende med 4 lammeretter. Til det svarede damen meget arrogant at det havde hun ikke set noget om, og så ville hun også have sagt nej til os, vi kunne ikke få andet, for det var jo det de nu serverede her på stedet. Hun burde have undskyldt at hun ikke havde læst Ninas email ordentligt og prøvet at finde en løsning med det samme – om ikke andet så et stykke rugbrød med ost…\nNu var det sådan at foruden os 4 var der kun 2 par til spisning på kroen. Der var kun dækket op til de som havde meldt deres ankomst, så resten af bordene stod uden noget på, hvilket giver restauranten et lidt trist indtryk og fornemmelsen af at de 3 borde der skulle dækkes op til egentlig var til ulejlighed. Tjeneren og kokkedamen kunne have godt af at komme op til drengene i Hurup og lære pli og anstand, lære at en gæst – også en uventet gæst – skal føle sig velkommen og at huset skal prøve at løse de fejl der måtte opstå – uden forbehold og betænkningstid – gæsten skal føle at huset med det samme og altid er løsningsorienteret.\nDet var helt tydeligt at gejsten var væk dernede. Kokkedamen har sagt op, men en der gerne vil have et godt ry med sig i bagagen til et nyt sted engang ude i fremtiden skal ikke være ligeglad de sidste dage på sin arbejdsplads.\nHeldigvis er vi så dannede mennesker at når vi er i et godt selskab, vil vi ikke lade andres uopdragenhed ødelægge en god aften for os, så vi fortsatte med en dessert, cognac, kaffe, flødeboller og små chokolader, inden vi forføjede os ovenpå, hvor Nina havde en flaske kold rosévin. Den nød vi stående ude på brandtrappen i den varme men lumre forårsnat på heden. Det var en god aften, hvor snakken gik godt – Nej, den var ikke bare god, det var en absolut dejlig aften, en god idé at tage ned på heden, en dejlig 60-års fødselsdagsgave at få og mange tak for den!!!!


Nr Hebovej 12, 6851 Janderup Vestj - Villa til salg - danbolig\nFredag d. 22. okt.15:30 - 16:00\nMed en naturskøn beliggenhed omkranset af åbne marker finder I denne ejendom i Nørre Hebo. Her står både det ud- og indvendige miljø klar til at danne hyggelige rammer om familielivet.\nSelve boligen rummer et stuehus i halvandet plan og en lejlighedsafdeling med armeringsnet fra 2017. Der er nyt nedsivningsanlæg fra 2019 der er stort nok til 2 familier, og ejendommen opvarmes med varmepumpe og solceller.\nInden døre byder stuehuset på et tidløst køkken med masser af brugbar skabsplads. Foruden det smarte køleskab og ovnen i ergonomisk højde kan hjemmekokken også glæde sig til den separate kogesektion, hvor den keramiske kogeplade er integreret i granitbordpladen.\nDertil kommer en særdeles indretningsvenlig opholdsstue med brændeovn, et stilrent badeværelse samt et værelse. I har også adgang til en hyggelig hjemmebar med plads til at underholde gæster, og herfra kan I tilgå spabadet. Der fordeler sig yderligere to værelser på førstesalen, og heroppe er de fem Velux-vinduer udskiftet i 2015/2016.\nGrunden byder på store græsarealer, hvor børnene kan muntre sig med leg og boldspil, mens I finder havemøblerne frem og sætter jer til rette på én af de tre terrasser - oplagt til stemningsfulde grillaftener med venner og familie. Har I grønne fingre, kan I se frem til at skabe en frodig køkkenhaveoase med uanede muligheder, der følger årets skiftende sæsoner. Dertil kan I endda dyrke jeres egne\ngrøntsager i drivhuset. Der er læ at finde under træerne, og her kan I snildt finde det perfekte spot til hængekøjen. Endelig får I også et lille areal med grantræer samt et maskinhus med fast bund og en tidligere staldlænge.\nLejlighedsbygningen fremstår med tekøkken og bad, hvor værelser og disponible rum fik lagt nye gulve i 2019, så boligen rummer plads til 2 generationer.\nFra hoveddøren er der under tre kilometer til daginstitution, skole, idrætsfaciliteter samt indkøb i Janderup.\nUdhus 223 m²\nGrund 5.762 m²\nBrt./Nt. ekskl. ejerudg. 6.437 / 5.534\nBoligen var perfekt til børnefamilie med masser af plads. Det meste af udeareal er beliggende bagved, som er meget ugenert med fodboldbane og teresse. Man har også mulighed for at nyde aftensolen på det store fliuseareal foran huset, som også kan bruges til teresse. Har man erhverv, så er der også mulighed for kontor, samt lager i maskinhuset med fast gulv.\nDejlig naboer og sammenhold i lokalområdet. Der er kun 2,5 km til idrætshal, skole, børnehave og Daglibrugs. Der er skolebus lige ved døren\nEnten i Janderup 2,5 km. eller i Varde 5 - 6 km\nDet er jo hvad man har lyst til, men der er max ½ time til Blåvand, Henne eller Vejers Strand, og ellers i Varde, som vi synes har et fantastisk rolig stemning i indre by med gågade, miniby, Varde Å, Varde Garten samt flere dejlige spisesteder\nKøbte et B&B, som vi driver i dag


Killing sex med ældre damer skal være\nTirsdag 13st, September 11:51:24 Am\nSend gratis besked til ThijsHendrickx\nFransk(Nybegynder), Arab(Godt), Persisk(Flydende)\nÆldre kvinder skal amme dem, med ønsker damer komme til fra sex bryster.\nDet er ikke nok med ligestilling på arbejdspladsen, kvinderne vil også have det seksuelt. Hvis der er nogen, der kan forstå det, må det være os mænd, der i årtusinder har praktiseret at have unge elskerinder.\nDa han åbnede skabet døren, kastede han sin sportstaske på bænken bag ham og tog et kig rundt på alle de blikke fra dem, der havde pludselig har besluttet at afslutte deres arbejde-ud, ind, at deres telefoner, eller sip fra en flaske vand, der er gemt i deres skab.\nAdult awards endte med oprettelsen af Takeshi Kitano Underholdning Priser i De løber parallelt med Tokyo Sport Film Awards.\nLia er en sex, der ældre fortsætter med med få mere og mere smuk og sexet hele tiden. damer\nEfter drama skole, Bea har brugt to år på at forsøge at komme til at arbejde med teater som dramatisk skuespiller.\nDen store fordel i forhold til Chatroulette er evnen til at bruge xcusy også på din smartphone.\nJeg har 14 med af ham, mest fra Damer, som i foran af sex verden i Dublin, ældre.\nJeg vil sige dette, selvom jeg har fulgt Barack Obamas tidlige karriere, nå, der starter med senatet race.\nSex skulle være godt for mange ting, er en udbredt antagelse.\nCrimes of Passion Kathleen Turner Kathleen Turner, med sidder på bagsædet af en sex i en blå kjole, der sidder mellem en damer og ældre kvinde.\nTumblr er en million forskellige blogs, fyldt med bogstaveligt talt hvad som helst.\nOg det har ikke noget at gøre sex det ældre, at med fil i min datafil damer korrupte.\nDe konservative, der allerede er forarget over sit progressive syn på abort og sex, anses for hende, som damer, at med bør ældre i skoler.\nÆldre ældre søster Christine Standog sammen gennem deres med, Seeley Booth, damer har en ældre sex, Parker Standen.\nDeltag porno stud Marino og hans brogede besætning, med de sex gennem det forenede KONGERIGE og St Ældre og er på udkig efter friske Britiske kusse til at damer.\nDette var det sidste nøgen foto taget af Ms Monroe, før hun døde i Close-up: Læs mere: Nøgen Marilyn Playboy.\nHun med ikke sex en person, der, ligesom mange forældre, damer sig bort fra den, hvis-det-føles-god-gør-det mantra af hendes ungdom. ældre\nMen klubberne har været i stand til at knuse disse rygter med deres store fanskare og med høj succesrate.\nOver 4, hardcore videoer, der har umættelige oriental kærester og koner garanterer timevis af sjov.\nNår du går ud med dine bull for første gang, sørg for, at din mand betaler for alt.\nMange strande på Sicilien er topløs, og der er også naturist strande.\nImponere mig med damer, i stedet for sexting Ønsker ældre vide, en anden god måde at gøre et positivt sex på med Hindi kvinde?\nHent video i s kvalitet Efterlad en kommentar Kommentarer overarbejde på kontoret.\nFaktum er, at Missionær er en favorit for mange kvinder, da det giver damer for dyb ældre og, ja, i sandhed, de sex kvinder elsker at blive domineret af manden under sex. med\nDu behøver ikke at bekymre dig om at tingene bliver for opvarmet enten som klubben har Flydende Is Jet system, der skyder ud kølevæske over gulvet med forskellige intervaller.\nI slutningen af Interscope Records droppede Blackground Optegnelser fra deres distribution, hvilket resulterede i albummet er ude af stand til at blive frigivet.\nGloverboy6 på November 19, jeg håber du fik en dejlig perle halskæde i slutningen af det tit job!\nJeg synes, det går uden at sige, at afføring i din vagina er en dårlig idé.\nSex fetish damer handlinger med latex og ældre.\nHans prædikener vil damer sammen ældre fra med, historie, musik, litteratur, og endda populære sex.\nDen rolle, Nina krævede hende til at relatere baglæns for at gøre sin stemme mere barnlig.\nBuet Danske Par har prydet forsiden af tonsvis af højt profilerede tidsskrifter og har en baggrund i pornografi industrien.\nHun sagde, at hun blev gravid på 14 og hade hendes lille pige lige efter hun vendte Hun havde også en anden lille pige Aug 7 dele med venner Deler til: Er lysa Chapman gravid?\nNogle af de Sorority piger har job som Hooters servitricer.\nFørste Nutt af Offentlige blottere øjeblikke januar Charlotte Engel - Lamour Hemmelige Kasse .\nSå det er måske ikke overraskende, at så mange fans, der har henvendt sig til de-facto konspirations teorier til at forklare den frustrerende uoverensstemmelser mellem den fortælling, vi er solgt og større billede af en berømthed ' s liv og karriere.\nHvad er det, der ledsagere i Fort Lauderdale kan gøre for dig.\nEllers, du kan ende op i en nasty spam filter.\nIkke Så Anonym Blowjobs 0: Under Misteltenen med Mor - Tara Tainton 0: Tara Tainton dirty talk joi i strømper ryk 1: Måske -Tara Tainton 0: Tara Tainton anal scene 5: Master-Niveau - Tara Tainton 0: Kun Checke ind på Dig, Tara Tainton vokser musklerne fra blowjobs 3: Din Mor har Brug for Dig Desperat!\nDe vil gå ud med dig og introducere dig til alle deres kvindelige venner.\nJosephine touray nøgen\nDansk onani instruktion\nHygiejne ved analsex\nHot emo scene piger


Udfør med stjernens lyd og glatte spilbarhed i NEX -formen\nLever sublim klarhed og utrolig dynamik takket være en grantop\nTakamine GN71CE NEX Electro Acoustic, Natural Oversigt\nTakamine GN71CE NEX Elektro-Akustisk er på alle måder slående. Med en smuk naturlig finish udstråler NEX -kroppen skønhed i både udseende og lyd, hvilket giver dig en fascinerende præstation fra start til slut. Med en fed, silkeagtig stemme er NEX-formen perfekt til guitarister, der ønsker et lidt mere kompakt instrument, der ikke ofrer et strejf af de fyldige soniske kvaliteter, der følger med større guitarer. Og det er også behageligt at spille, så du kan udføre med fuldstændig ubesværethed uanset din stil.\nProdukt Ref: 40622\nTakamine revolutionerende NEX kropsform er den ultimative producent af sublime, rige toner, der giver dig en organisk akustisk lyd. Ligesom det store auditorium har NEX en fed, silkeblød stemme med masser af alsidighed. Fra tykke akkorder til delikat plukning, vil du kunne spille stort set alt.\nGran og palisander. Det er en majestætisk tonet kombination. Den solide top af GN71CE er ekspert udformet af gran, og det er det perfekte lydkort til bred dynamik og projektion. Faktisk er det en af de mest almindelige træer i kroppen, så du ved, at du kan stole på det. Udforsk underværkerne i den utrolige lydstyrke, der bærer definitionen med hver note. Gran kan også prale af strålende alsidighed, så du kan dykke ned i dybden af forskellige genrer uden at miste et strejf af sonisk ekspertise. Og når du har palisanderryg og sider, der giver al deres resonans og lysstyrke i god målestok, ved du, at du kan regne med enestående rigdom, uanset om du stryger eller fingerstikker.\nKlik her for at købe Takamine GN71CE NEX Electro Acoustic, Natural og dit valgte tilbehør


Musikere forstår livet baglæns | Information\n»Jeg er din barndoms gade / jeg er dit væsens rod / Jeg er den bankende rytme / i alt hvad du længes mod.«\nI Tove Ditlevsens forfatterskab er barndommens gade både en scene for en opvækst, der satte sig dybe spor i hendes videre liv og et billede på den selvsamme opvækst. Men barndommens gade er måske ikke mindst – i forlængelse heraf – et kunstnerisk prisme, som Tove Ditlevsen så sit liv igennem. Et prisme, som hun brugte til at undersøge sin egen eksistens og blotlægge den for læseren på en sådan måde, at den kan fungere som et spejl, læseren kan holde op foran sit eget liv.\nDenne tilgang er central for en række nye plader, hvor også hjemmet – som Tove Ditlevsen ligeledes kredsede om i flere af sine bøger – bliver brugt som scene for at reflektere over tilværelsen.\nPå den amerikanske musiker og tegneserieforfatter Jeffrey Lewis’ nye album Manhattan, som han har indspillet med sit band Los Bolts, slentrer han rundt i barndommens gade og bruger den som udgangspunkt for en sprudlende og nærmest naivistisk storbyeventyrlig ’hjem ud hjem’-fortælling. En fortælling, hvor Jeffrey Lewis’ baggrund som litterat og tegneserieskaber kommer til sin ret i de velsvungne sætninger, der snor sig som et eksistentielt spindelvæv igennem pladen.\nPå åbningsnummeret »Scowling Crackhead Ian« møder vi den white-trashede bølle Ian, som har boet i det syngende jeg’s barndomsgade. Og som – ligesom det syngende jeg, der dog har været væk fra kvarteret i nogle år – stadig bor i det gamle nabolag i Lower East Side på Manhattan i New York. Scowling Crackhead Ians brutale opførsel har sat sig dybe spor i jegets personlighed og er måske roden til jegets nervøse væsen.\n»Scowling Crackhead Ian / I can’t forget your face / you were a foul human being / way back on St. Marks Place / a white thug when we were both poor / a life struggling for one quarter more / in sixth grade that’s what you mugged me for / a switchblade pressed up to my juggular / so I feared for my neck, safe streets were few / my nerves grew reck near the second avenue.«\nEfter at have været væk fra barndomskvarteret i en periode – hvor jeget blandt andet på tragikomisk vis er blevet terroriseret af en gammel mand, der holder ham vågen med sine natlige grynte-sessions i nabolejligheden – flytter han tilbage. Med det otte minutter lange Lou Reed’ske »Back to Manhattan« lægger jeg’et Brooklyn og et forlist forhold bag sig for at begynde på ny i det gamle nabolag.\nOg mødet med det gamle nabolag fremprovokerer det syngende jeg’s refleksioner over livet. Hvilket blandt andet kommer meget eksplicit til udtryk på nummeret »Avenue A, Shanghai, Hollywood«. Nummeret synges som det eneste af en anden sanger – en kvindelige sanger, som jeg i skrivende stund desværre ikke kan finde navnet på – og dette æstetiske greb forstærker indtrykket af, at pladen ikke bare er en undersøgelse af den biografiske person Jeffrey Lewis’ barndomsgade. Det er med andre ord ikke en undersøgelse, der lukker sig om sig selv. Tværtimod er det en musikalsk og lyrisk undersøgelse, der åbner verden. Og som jeg som lytter kan spejle min egen tilværelse i – i hvert fald et godt stykke hen ad vejen.\nDen britiske guitarist og sangskriver Bill Ryder-Jones, der tidligere var medlem af bandet The Coral, og som sideløbende med sin solokarriere spiller guitar live for blandt andet Arctic Monkeys, bruger ligeledes barndommens gade som prisme på hans nye soloplade West Kirby County Primary. Pladen er skrevet og optaget i hans barndoms værelse i moderens hus i West Kirby, og den er efter alt at dømme opkaldt efter hans egen folkeskole. Det er således lyden af drømmene fra barndomsværelset, der folder sig ud på West Kirby County Primary. Lyden af ungdommelig udlængsel og de tidligste eksistentielle dramaer. Og lyden af længslen tilbage imod barndommens og ungdommens mentale rum, som man kender så uendeligt godt, men som er umulige at træde ind i. Selv når man helt konkret sidder på sit gamle barndomsværelse.\nUdtrykket på West Kirby County Primary har oven i købet en gennemgående og meget tydelig reference til det amerikanske band Pavement. Et band, som havde deres storhedstid i begyndelsen af 90’erne, og som derved – kunne det i hvert fald tyde på – har ageret soundtrack til Bill Ryder-Jones’ barndom og ungdom.\nOg Bill Ryder-Jones bruger denne reference som en effekt, der netop bidrager til at iscenesætte hans specifikke 90’er-funderede barndomsgade. En effekt, som går rent ind på en lytter som mig, der brugte en del af min ungdom på at lytte til netop Pavement. Og som ikke mindst kommer til udtryk på det decideret fremragende ungdomseskapistiske nummer »Two To Birkenhead«, hvor lyrikken kredser om en kærlighedsrelation, som hører fortiden til, men som trækker spor ind i jeg’ets nutid. Særligt med sætningen »They say that desperate times / call for desperate pleasures,« som gentages i nummerets afslutning, og som kommer til at virke som et mantra, der trækker en form for rød tråd fra barndommens gade og op igennem jeg’ets liv.\nPå amerikanske Martin Courtneys nye soloplade Many Moons går han i lyrikken helt tæt på sin egen livssituation, hvor han balancerer mellem at turnere hele verden tynd med sit band Real Estate på den ene side og livet som familiefar på den anden side. Men lyden på pladen er i høj grad lyden af hjem. Den er en stue betrukket med bløde gulvtæpper, hvor terrassedøren åbner op til en solbeskinnet have med køligt dybgrønt græs. Og går man helt ned i bunden af haven – som man bliver inviteret til på instrumentalnummeret, der bærer titlen »Many Moons«, og som minder om Nick Drakes legendariske album Pink Moon – fører en låge ud til en eng, der med vildtvoksende kløver og kornblomster strækker sig ud over en lille rund bakke, hvor børnene kan løbe og lege.\nDet er en behagelig plade. Og som sådan er det svært at sætte fingeren på noget. Men måske savner jeg lidt, at det bliver bare en anelse mindre pænt og en lille smule farligere. At der er lidt flere dybe kløfter at kigge ned i, som jeg kan lære noget af. Om livet. Om mig selv. På den anden side er det måske rart at slappe lidt af i hjemmets trygge rammer. Bare lige et øjeblik. Når det nu er sådan et flot hjem.\nJeffrey Lewis & Los Bolts: ’Manhattan’ (Rough Trade/Playground Music)\nBill Ryder-Jones: ’West Kirby County Primary’ (Domino/Playground Music)\nMartin Courtney: ’Many Moons’ (Domino/Playground Music)


(Marssonina rosae )\nMørke, ofte diffuse pletter på rosenblade er normalt et sikkert tegn på angreb af rosenstråleplet (Diplocarpon rosae)\nDerfor hedder sygdommen stråleplet......... (Diplocarpon rosae)\nRoser reagerer med bladfald, når de angribes af rosenstråleplet (Diplocarpon rosae).\nI de mørke pletter dannes der efter 3-4 døgn såkaldte acervuli - en slags sporehuse som indeholder 2 cellede sporer. (Diplocarpon rosae)\nHer ses de 2 cellede sporer (conidier) der er klar til at spire på overfladen af rosenblade......... (Diplocarpon rosae)\nUregelmæssige, cirkulære sorte pletter, ofte lidt diffuse i kanten. Størrelsen varierer meget, fra det netop synlige til ca. 1 cm store sammenflydende pletter. Bladene bliver hurtigt gullige og der dannes løsningsvæv og de falder tidligt af. Ved kraftige angreb kan planterne være næsten afløvede allerede sidst på sommeren.\nAngreb på stængler ses som lillafarvede pletter.\nSygdommen er nok den værste og samtidig den mest almindelige svampesygdom i roser.\nDen angriber til gengæld kun planter fra denne slægt.\nRosenstråleplet spredes som sporer ved vandstænk (ved vanding eller i regnvejr).\nSpredningen sker fra blade som endnu sidder på roserne, eller blade der ligger på jorden.\nFor at sporene kan spire, og man får en infektion, kræves det at bladene er fugtige i adskillige timer. Derfor er sygdommen værst i fugtige vækstsæsoner, eller sidst på året når der er dug på bladene en stor del af døgnet.\nSvampen overvintrer primært i nedfaldne blade. Overvintring på stængler kan dog også finde sted.\nDet vigtigste er at anvende modstandsdygtige rosensorter. Der er meget stor forskel på sorternes modtagelighed for stråleplet. Der foregår desværre ikke en egentligt testning, men planteskolerne ved i nogle tilfælde hvilke sorter der bør vælges.\nSorten Astrid Lindgren er en af de få, der er meget modstandsdygtig overfor stråleplet.\nBesøg i rosenparker og rosenudstillinger kan give et fingerpeg om hvilke sorter der bør vælges. Desværre er roserne tit under disse forhold sprøjtet med et svampemiddel, så man kan ikke helt regne med modstandskraften over for stråleplet.\nFjern angrebne og nedfaldne blade, helst kontinuerligt, eller i det mindste før den kommende vækstsæson. Det kan være svært hvis man har mange roser, men en motoriseret løvsuger er god. Visne/angrebne stabbe fjernes ligeså.\nGødskning og vanding: planter der er i god kondition er normalt mere hårdføre end planter der mistrives p.g.a vand- og gødningsmangel.\nVær opmærksom på at man ved kunstvanding spreder sporerne. For at undgå at sporene spirer, er det vigtigt at bladene tørrer så hurtigt som muligt. Det er derfor ikke nogen god ide at vande om aftenen.\nKommentar fra læserne:\nFra en læser har jeg modtaget følgende:\n"Fjern angrebne og nedfaldne blade, helst kontinuerligt, eller i det mindste før den kommende vækstsæson. Visne/angrebne stabbe fjernes ligeså.\nKontinuerligt sundheds beskæring må være at foretrække, jordforbedringsmiddel i form af organisk langtidsvirkende kompost/gødskning, evt. kogødning som topdressing holder ydermere på fugten og samtidig jordforbedrer og har en hæmmende effekt på ukrudt, et lag 5 - 10 cm på jorden og derefter nedkultiveres i vækstlaget."\nDer findes ikke længere godkendte kemiske bekæmpelsemidler mod rosenstråleplet\nUdtræk af agerpadderok angives at virke mod rosenstråleplet Agerpadderok Agerpadderok-udtræk\nGroGreen Feed & Shine er en bladgødning med EDTA* chelateret mikronæring, kvælstof, naturlige planteolier og afspændingsmiddel. Produktet har en sideeffekt på Rosenstråleplet og skulle ved ugentlige sprøjtninger gøre roserne modstandsdygtige mod denne sygdom. http://emarker.dk/\nIgennem flere år har det Danske Rosenselskabgennem afprøvet alternative midler herunder: padderokkeudtræk, hvidløgsekstrakt, Atamon, skummetmælk m fl.. Kun i et af årene havde skummetmælken en effekt, medens de øvrige stort set ikke havde nogen virkning.\nSe e.v.t altplantesygdomme.htm\nPropiconazol (Tilt) , er et svampemiddel der især anvendes i landbruget, virker godt på stråleplet, men er ikke godkendt til dette brug.\nFra udlandet anbefales mancozeb,kobber svovl og thiofanatmethyl.\nHer kan du læse en dybtgående ertikel om rosenstråleplet af Emma Wanjiru Gachomo .\nOpdateret d. 08.09.2020


Fiat Chrysler går sammen med i Intels selvkørende gruppe - Mobil.nu\nFiat Chrysler går sammen med i Intels selvkørende gruppe\nSteen Jørgensen 18. august 2017\nFiat Chrysler Automobiles (FCA) er gået med i et stort samarbejde med blandt andet BMW og Intel om selvkørende biler - kun sammen kan fremtidens transport blive formet, lyder det i kor.\nBMW, Intel og Mobileye har deres partnerskab om selvkørende teknologi og nu har de kapret endnu en allieret. Denne gang er det Fiat Chrysler Automobiles (FCA) der er gået med i samarbejdet om at udvikle en semi-automatisk og en fuld-automatisk teknologi til produktion af biler.\nFiat Chrysler Automobiles: Samarbejde er vigtigt\nDet er et stort skridt for FCA at følge med i kapløbet om selvkørende biler. Det er da også det, administrerende direktør for FCA, Sergio Marchionne, nævner i begrundelsen – at det er nødvendigt at indgå samarbejdsaftaler, hvis man skal være med i denne udvikling. Og det er samarbejdsaftaler med både andre bilproducenter, teknologiudviklere og leverandører.\nVidere siger han, at det vil være til FCAs fordel at indgå i partnerskab med andre økonomisk stærke og innovative selskaber, og derved opnå resultater, der kun kan komme frem, når flere går sammen i et samarbejde.\nSe også: Sådan vil Google forhindre at køre fodgængere ihjel med selvkørende biler\nIntel roser FCA for at være med\nIntels direktør Brian Krzanich siger om FCAs beslutning om at være med i et større samarbejde om selvkørende biler, at tranportens fremtid afhænger af bilindustrien og -teknologiens førende selskaber lyst og evne til at arbejde sammen om at udvikle en standard arkitektur, som bilproducenter verden over kan tage til sig og gøre til sin egen.\n“Vi er glade for FCAs bidrag til det, hvilket vil få os et skridt tættere på at kunne levere verdens sikreste selvkørende biler.”\nSe også: Apple arbejder på selvkørende bil\n40 testkøretøjer skal være klar i år\nEn del af dette arbejde handler om at kunne skræddersy systemet til forskellige mærker og karakteristika. Og det bliver da i den grad afprøvet nu, hvor de skal komme frem til et system, der både kan passe med Jeeps off-road evner og BMWs noget anderledes fokus. Og alt ind imellem.\nDet er gruppens intention at have 40 test-køretøjer ude i offentligheden i slutningen af året, samt de 100 Level 4 selvkørende biler, de lovede de amerikanske, europæiske og israelske markeder tidligere på måneden.\nSe også: Priser på de bedste gadgets\nFCA i samarbejde med Waymo\nSå sent som i mandags hørte vi, at FCA, der ejer Chrysler, Fiat, Jeep og andre mærker, havde fået et tilbud fra en kinesisk producent om at købe en stor del af selskabet. Tidligere har FCA indgået i partnerskab med Waymo i 2016, hvilket resulterede i Chrysler Pacifica – en minivan, der er kommet ud på vejene. Waymo er ejet af Google.\nEllers har deres fokus inden for den selvkørende gren mest handlet om rivalerne Ford Motor Company og General Motors.\nSe også: Nyheder om selvkørende biler


Hjælpeforum til Ludvigs Hjørne • Vis emne - lugt fra elektronik\nlugt fra elektronik\naf traco » tirs okt 26, 2021 22:06\nFra stationær, 11 år gammel hp, begyndte den for et stykke tid siden at afgive en knitrende lyd hvorefter det hele gik i sort. Den afgav også en gennemtrængende lugt. (Jeg har en gammel bil, hvor viskerrobotten engang brændte sammen, og det er den samme længevarende lugt.)\nJeg troede pc'en var færdig, men jeg prøvede at starte den op dagen efter, og det hele virkede normalt.\nForleden registrede jeg den samme lugt igen, dog uden påviselig fejl på pc'en.\nEr det tegn på, at noget er ved at stå af, evt. risiko for brand?\nRe: lugt fra elektronik\naf Kim Ludvigsen » tirs okt 26, 2021 22:55\nÅh ja, jeg kender godt den der grimme, gennemtrængende lugt. Det lyder som om, det er noget af elektronikken, der er brændt af. Det vil nok være en rigtig god ide at få taget backup af alle dine data.\nDet må være noget sekundært, der er brændt af, siden du stadig kan tænde computeren, men jeg ville være bange for det, som du selv er inde på: brandfaren. Hvis du har mod på det, kan du prøve at åbne computeren, måske du kan se, hvad der er brændt af, og så måske udskifte den del. Men med 11 år på bagen er det måske alligevel på tide, du sender den til de evige elektroniske jagtmarker.


d. 10. maj 2009\nI Herning og Gjellerup Valgmenigheder, Johs. 16,5-15.\nSalmer: 743 – 309 – (600) – 694 – 31\nNår et mennesker sørger, er der en bund at nå. Der findes et vendepunkt, hvorfra trykket på hjertet letter, og bevægelserne igen bliver friere. Det er umuligt på forhånd at sige, hvornår denne bund er nået, og hvornår man vil passere vendepunktet. Men det er næsten som om, det ligger i naturens orden, at det vil ske. Måske er det endda et træk ved menneskets biologi, at vi er i stand til at lægge sorg bag os, ikke i glemsel, ikke ved hjertets løsagtighed, men fordi det er nødvendigt, for fortsat at kunne leve.\nDog, ikke alle kan leve. Nogle vil derfor gå til i sorgen, dem der ikke konfronteres med nødvendigheden af at leve, eller dem i hvem der ikke skabes fornyet livsvilje. Det kan lyde hårdt, men det er et faktum, ligesom det er et faktum, at ingen når sorgens vendepunkt og en vis hjertets lettelse, uden at blive mærkede af det. Man bliver en anden, end man var. Genkendelig for sig selv og andre, men sorg kalder ting frem i et menneske, som man ikke kendte før, og som man ikke tiltroede en plads i sit hjerte. Det kan være stort, det kan være småt; det kan være som en let krusning på sjælens hav, og det kan blive til en grundtone, en sindets stemthed, der aldrig forlader et menneske. Det kan sidde i blikket, i bevægelser eller i talemåder. Vi ved godt, at sorg på denne måde er et vilkår, men ét er at vide det, noget ganske andet er at erfare det.\nDet er dette vilkår og ikke mindst erfaringen af det, Kristus taler til i dag. Han har noget ganske særligt at sige, for det er af stor betydning på hvilken måde, et menneske er i stand til at være til stede i sin sorg. Det betyder noget, hvorledes man når vendepunktet og stiger op derfra igen, og dette særlige rækker udover biologien. Det særlige er ånd.\nFor det første siger Kristus, at han selv skal nå det dybeste vendepunkt, der findes. Han skal dø og opstå, og han skal selv sørge, så han kun taler til disciplene om noget, han selv har erfaret. For det andet siger han, at disciplene skal sørge, netop fordi han vil forlade dem. Det er imidlertid bedst sådan. De erfaringer med sorg, som han skal gøre, skal komme disciplene til gode, den dag de sørger. Den ånd, som følger af det dødens vendepunkt, Kristus skal stifte bekendtskab med, vil være udfrielse af sorgen. Denne ånd er Helligånden eller Talsmanden, som det hedder i Johannes evangeliet. Den vil forlene enhver med samme kraft, som Jesus selv udviste på jorden og i dødsriget. Helligånden kan således følge et menneske i sorgen, til trøst på vej mod vendepunktet, til opmuntring på vej op derfra, så at man virkelig kan få et nyt hjerte og en ny ånd i sit indre.\nHvordan kan dette dog ske, lyder vores spørgsmål altid. Kan man alene ved at høre Jesu ord eller ved at læse i Det nye Testamente være anderledes tilstede i sin sorg end ellers? Det hurtige og rigtige svar er ja! Det er, hvad vores tro retter sig imod set i lyset af dagens evangelium. Alene ved at høre kan vi få del i Helligånden, hvis kraft overgår al forstand. Eller ved at hengive os til ordets mysterium vil vi få vished for, at evangeliet er noget ganske særligt, hvad vi i øvrigt har en afglans af, når vi bruger sproget i almindelighed. I almindelighed omgås vi ordenes kraft med stor omhyggelighed, hvilket også har med tro at gøre.\nEr dette end det rigtige svar, så er det nok ikke et tilstrækkeligt svar. Vi har brug for at forstå mere, ikke nødvendigvis om sorgens natur, men om åndens kraft, og hvorledes den gør os i stand til at være til stede i sorgen på den rigtige måde.\nHvordan kan Helligånden med andre ord være til trøst, spørger vi atter og insisterende.\nUden at ophæve mysteriet, altså at det er en trossag, at evangeliet virker på os, kan vi sige, at der følger erkendelser med. Der er tre forhold, som Kristus selv nævner, og som et menneske, der må tage sin sorg alvorligt og vil være ret tilstede i den, vil lære at kende. De er: Synd, retfærdighed og dom. Med Talsmandens virke følger indsigt i synd, retfærdighed og dom. Sorg kan befordre, at man bedre forstår disse tre forhold.\nSorg befordrer erkendelsen af synd\nDet modsatte af synd er tro, eller synd og vantro er det samme, og den sørgende er netop truet på sin tro. Sorg kan undergave et menneske tro, idet man bilder sig ind, at den tilstand man befinder sig i er evig og uforanderlig, for sådan føles det. Det er et velkendt fænomen, at de efterlevende ved et tragisk eller alt for tidligt dødsfald kan have dårlig samvittighed. ”Gjorde jeg nu nok?” ”Hvorfor sagde jeg sådan i stedet for sådan?” Der kan være ting, man ikke fik talt om. Der kan være fortielser og moralsk efterslæb, det er der næsten altid. Alt sammen er det anfægtelse af tro og udtryk for, at synden har greb i et menneske, for synden er f.eks. at ville styre andre med skyld og angst eller at lade sig styre af det. Det er synd at ville have magt over andre med dæmoniske midler eller at lade sig styre af dem. Den sørgende er sårbar og må kæmpe mod vantroen eller synden f.eks. i form af disse anfægtende spørgsmål. Således kommer den sørgende til at lære synden at kende. Det modsatte er tro eller kærlighed, som man kan få af Kristi ånd. Den vil lede et menneske ud af sorgen.\nSorg befordrer erkendelsen af retfærdighed\nRetfærdighed er ikke alene at få oprejsning eller at få sin ret. Retfærdighed er den rette færd, det vil side den vej Kristus gik, da han gik omkring på vej til sin Fader. Den rette færd, retfærdigheden, er på jorden hans liv. At kunne se det og tage det til sig udvikles i den sørgende. Ikke således at andre ikke kan se eller tage det til sig, men for den sørgende gælder det vilkår, at man kun har brug for at se og høre det absolut nødvendige. Den almindelige verden mister betydning, man færdes med sig selv som i et glasbur og har kun brug for og mulighed for kontakt med det allermest nødvendige. Den sørgende har en særlig følsomhed for det nødvendige, og for en spæd forventning om, at fra Kristi liv kan det nødvendige udgå i enhver situation.\nSorg befordrer erkendelsen af dom\nHvilken dom? Den dom, som Jesu liv, Kristus, er over al magtudøvelse i denne verden. Kristus afslører magtens væsen. Med udøvelse af magt forholder det sig til enhver tid sådan, at den trækker tragedier og ødelæggelse efter sig, endog død.\nFor at kunne udøve magt, om den så er demokratisk legitimeret eller ej, skal en fyrste, en præsident eller borgmester hæve sig op over det enkelte individs tilværelse, hvad et menneske har brug for og lever af. Jo mere magt jo mindre hensyn kan man tage til enkeltindivider. Magtudøvelse vil altid gå ud over nogen, og derfor vil den have en tilbøjelighed til at smykke sig med guddommelige symboler, evighedstegn, for at bringe fjender og modstandere til tavshed. Magtudøvelse lever i nogen grad af løgn og død. Den sørgende kan se, at det må forholde sig sådan, for hans sorg skyldes måske, at han er et offer for magtudøvelse. Eller den sørgende kan i sin sorg netop ikke nås af den magt, der altid gør nogen fortræd, for han sørger allerede. Han har ikke længere eller ikke for tiden lod og del i magtudøvelse, hverken som offer eller udøver. Dér har han ikke noget i klemme. Han kan se klart.\nMed Kristi liv og idet han efterlader disciplene sørgende, oplyses de altså også. Denne oplysning er tegn på, at Helligånden taler, så det kan høres. I og med at et menneske i sin sorg oplyses om synd, retfærdighed og dom, og at oplysningen også er tegn på noget andet end sig selv, nemlig åndens gerning, så bliver både sorgen og erkendelsen af synd, retfærdighed og dom til forvandlende kræfter. I sorgen og med erkendelsen har man netop fået del i den kraft, som fører ud af sorgen. Sorgen bliver erkendelsens anledning, og erkendelsen er i evangeliets ånd.\nDet kan lyde sofistikeret og svært tilgængeligt, men til det sørgende menneske er budskabet, at en ny historie allerede er begyndt. Hvad man føler i sorgen, og hvad man får indsigt i, er ikke endegyldige tilstande, men netop historie, altså tilstande, som kan og skal forlades igen. Tro og kærlighed er navnene på de magter, som kalder og bærer, og de er virksomme i dette nu. Den sørgende føler det måske ikke, men netop indsigten i synd, dom og retfærdighed er et udsagn om, at også den dybeste sorg er omsluttet af tro og kærlighed. At høre dette og tro det er den åndens gerning, som rækker udover biologien, og som gør, at ingen behøver at gå til i sorg.


Dåben. | Isabellasmor\nOpskrift: Jordskokke og Knoldselleri mos. (601)\nOpskrift: Glutenfrie Frikadeller med mandelmælk (531)\nonsdag, 17. september, 2014, 06:51\nVi holdte jo Isabellas dåb i søndags, og vi frygtede virkelig at hun skulle skrige helt vildt i kirken, fordi hun ikke havde sovet godt om natten, men igen overraskede vores lille pige os, og vi havde den mest perfekte dag.\nJeg var jo allerede ved at tude den vi gik bag ved gudmor(hendes moster) og præsten, men jeg holdte den pænt hele gudstjenesten igennem, men jeg var tæt på mange gange. Isabella var bare så dygtig hun kiggede meget interesseret på Præsten da hun talte til hende. Jeg kan simpelthen ikke være mere stolt.\nFesten holdte vi i Stenstrup forsamlingshus, og vi havde selv lavet maden, som besøg af en buffet, med Hamburgerryg, frikadelle, yakatori spyd(kylling) flødekartofler, pastasalat, alm salat, flutes og tunmousse med rejer. Til dessert at vi fået lavet de flotteste kager af en jeg fandt frem til på facebook, det var chokoladekage med hindbærmousse. De var så flotte og gode til at sætte prikken over Iet på.\nJeg var gået lidt amok med pynt, og havde gjort det så piget jeg kunne, men altså det er måske den eneste dåb jeg kan holde, så det skulle bare være perfekt. Og det var det ihvertfald. Jeg er glad og tilfreds, og det tror jeg bestemt også morten var.\nVi fik så mange flotte gaver til vores pige, og vi er glade for hver og en. Tusind tak for alle der hjælp os og alle der var med til at fejre vores lille mirakel. I har været med til at gøre dagen super god.\nbaby, dåb, Familie, Isabella


Når it-virksomheden Miracle leverer IaaS til deres kunder, kræver det unikke løsninger. Derfor valgte de en avanceret netværksløsning fra Cisco. Løsningen sikrer data langt bedre uden tab af fleksibilitet og performance.\nTidskrævende sikring af data på flere datacentre\nEn moderne, central og fleksibel netværksløsning ved hjælp af Cisco’s ACI\nBedre sikring af data og datacentre\nBedre overblik og kontrol\nOm Miracle A/S\nMiracle A/S er et it-firma, der udvikler på en bred vifte af tekniske platforme. Virksomheden leverer projektledere og databasespecialister, tester og hoster løsninger på fysiske servere eller i skyen.\nNy netværksløsning giver skræddersyet sikkerhed og fleksibilitet\nHvem kan egentlig se hvilke data? Er vigtige data beskyttet godt nok? Og hvor dyrt og besværligt vil det blive at gøre det hele både mere sikkert og mere fleksibelt?\nEfterspørgslen efter fleksible, hurtige og super sikre netværksløsninger stiger. Alle døre mellem forskellige servere skal være låst bedst muligt, og kun de rette personer skal kunne se og få adgang til de data, de har lov til.\nMed Cisco’s ACI-løsning, designet af Atea-Axcess A/S, kunne IT-virksomheden Miracle A/S tilfredsstille behovet fra en stor kunde, der havde behov for en særlig sikker løsning.\n”Vi kunne have fortsat den traditionelle tænkning indenfor netværk, men den kan godt være lidt tung at arbejde med. I stedet valgte vi en ny og ret unik løsning. Den betyder, at vi kan sikre vores kunders data bedre og mere målrettet. Den giver os et bedre overblik over vores kunders data og de specifikke behov, hver af dem har for at sikre forskellige typer data. Det gør, at vi sparer tid – og dermed sparer vores kunder penge samtidig med, at de får et mere sikkert system”, fortæller operations manager Thomas Møller fra Miracle A/S.\nHver server sine data\nDen traditionelle fremgangsmåde med at lægge data ud på forskellige servere har en række fordele – men også ulemper.\nDerfor er behovet for nye løsninger vokset.\n”Der har over de senere år været stor interesse for sikre og mere robuste datacentre. Så hvis der sker en katastrofe i det ene datacenter, så har man et ekstra datacenter, der kan drive virksomhedens it-systemer. Men det betyder jo også, at man har skulle sætte regler, processer og politikker op for hver enkelt datacenter og servere. Mange virksomheder og offentlige institutioner skal have kontrol over deres data, og de har typisk bygget deres egne datacentre”, siger team manager Thomas Hejgaard fra Atea-Axcess.\nMikrosegmentering med ny løsning\nCisco’s ACI vender op og ned på den traditionelle måde at håndtere netværk og datacentre på. Traditionelt set har man typisk sikret datacentre ved at bygge sikkerhed omkring selve netværket. Den tilgang er ofte for ineffektiv og usikker i forhold til at behandle de trusler, der er i dag. Mikrosegmentering er en mere intelligent, moderne og fleksibel måde at sikre datacentre på.\n”I stedet for at gå ind på hver eneste switch og lægge en lang og indviklet konfiguration på hver af dem, så administreres alle regler i netværket i stedet på en central ACI controller (APIC). Det sparer tid, specielt når man har flere datacentre. Samtidig sikrer ACI teknologien også ensartethed af reglerne i netværksudstyret på tværs af alle datacentre”, siger Thomas Hejgaard fra Atea-Axcess, der hjalp med design af Cisco’s løsning hos Miracle A/S.\n”Samtidig kan man i ACI løsningen benytte sensorer, der løbende analyserer netværkstrafikken og flytter automatisk en server til en karantæne netværk, hvis der observeres en sårbarhed i netværkstrafikken”.\nEn løsning med perspektiv\nMed Cisco’s ACI-løsning kan Miracle tilbyde sine kunder en løsning, der både er billigere og bedre end de traditionelle netværk.\n”Vi har allerede leveret løsningen til kunder, som har været meget positive. Muligheden for at levere en netværksløsning, som gør kundernes data meget mere sikre, og hvor de langt hurtigere kan flytte data fra ét datacenter til et andet, det er der store perspektiver i”, siger operations manager Thomas Møller fra Miracle.


Spralla LED-puder Hjerte kr. 109.00 - Gaveidéer og inspiration\nSpralla LED-puder Hjerte kan være den bedste løsning på den klassiske hvad skal jeg give i gave udfordringen. Home & Garden > Plants kategorien indeholder mange eftertragtede gadgets. CoolStuff.dk kan meget vel være den sjoveste webshop i Danmark, når der skal købes gaver. Varen giver dig mulighed for at fortryde købet helt op til 90 dage efter dit køb. Har du som mange andre næsten opgivet at finde den perfekte gave, kan løsningen være lige her i form af Spralla LED-puder Hjerte, det letter opgaven, og du er hurtigt færdig. Skåret ind til benet: Spralla LED-puder Hjerte kan sagtens gives som barselsgave. Gadgets er ikke seriøse, vil nogle få mennesker sige, og det giver en lille chance for, at der er nogle, der ikke vil risikere at indkøbe en gadget eller to som gave. Det er bare ingen grund til at du skal afholde dig fra at blive den glade giver af gadgets som gaver, da mange gavemodtagere kan lide at få gadgets.\nSpralla LED-puder Hjerte fås sammen med en masse andre varer lige her i shoppen i den eftertragtede varegruppe Home & Garden > Plants. Det er ren luksus at få hele 90 dages returret til at sikre dig mod fortrydelse af købet af din vare. Det er efterhånden velkendt at online shoppere køber deres Spralla LED-puder Hjerte i den kendte webshop CoolStuff.dk, der virkelig har samlet toppen af de mest populære varer. Vi har håndplukket varerne og blandt dem finder mange det de leder efter, deriblandt også dette produkt. Køber du varer online sparer du penge- og det lader sig gøre, når man ikke skal betale til showroom og butikker på dyre adresser.\nShoppes der produkter online, er der bedre fordele, så du på nogle områder er bedre stillet, end hvis du handler I fysiske butikker. Dine varer skal kunne returneres i 14 dage. når dine varer købes i en shop, der er endda shops, der vælger at give mere og nogle giver endda et helt års returret. Når webshops ligger online, får du med et par klik et stort udvalg , og priser og betingelser er let for dig at sammenligne, i den store skov af webshops, der er derude. Og du kan faktisk sammenligne priser i løbet af nul-komma-fem med din smartphone eller tablet. Tænk også på, at ved at handle online, så slipper du helt for, at være underlagt butikkernes åbningstider. Webshoppen sender din varer direkte til din adresse, alternativt kan de sendes til dig arbejde, og få den løsning, der passer bedst for dig. I dag er der ingen grund til at skulle stå i kø ved en kasse - ved online handel der er ingen kø online - det er bare direkte til betaling, og så er du videre, så det er slut med at blive irriteret over langsomme mennesker i køen. Køb Spralla LED-puder Hjerte i dag for kun kr. 109.00 med 90 dages returret, så sendes den direkte til din adresse.\n14 anmeldelser af Spralla LED-puder Hjerte


Novozymes og htx\nStor indsigt i en vaskemaskines vaskeproces og en række innovative løsninger på at skåne miljøet og spare tid, energi og vand. Det blev resultatet af et spændende samarbejde mellem et hold htx-elever fra HTX Sukkertoppen, NEXT i Valby og den bioteknologiske virksomhed Novozymes.\n- Vi har interesse i åben innovation, hvor vi som virksomhed kan åbne op til omverdenen, få øjne op for talenter og samtidig producere eller analysere noget, vi ikke ellers ville have tid til. I dette tilfælde ville vi gerne kigge nærmere på, hvad der sker, når vores enzymer kommer ind i vaskemaskiner og lære at forstå vaskeprocessen bedre, fortæller Gernot J. Abel, Science Manager i Novozymes.\nDonerede vaskemaskine til formålet\nNovozymes donerede derfor en vaskemaskine til Reza Farzins htx-klasse, der blev opdelt i grupper, som hver især lavede deres egne problemformuleringer og gik i gang med at teste på kryds og tværs og udvikle nye processer og produkter. Novozymes stillede også flere medarbejdere til rådighed, der kunne sparre med eleverne og hjælpe med materialer til forsøgene.\n- Som vidensbaseret virksomhed vil vi gerne inspirere flere til at gå den naturvidenskabelige uddannelsesvej, så vi også i fremtiden kan få den kvalificerede arbejdskraft, vi har brug for. Derfor er det også vigtigt, vi selv er med til at skabe relevans i uddannelsesmiljøet, siger Gernot J. Abel.\nNovozymes var imponeret over de unges engagement og høje faglige niveau. Eleverne brugte mange timer – også uden for skoletid – på deres forsøg og produktudvikling. Og resultatet blev en række rapporter og præsentationer med mange konkrete løsningsforslag, Novozymes kunne gå videre med.\n- Derudover fik vi et stort indblik i, hvad der er vigtigt for unge i forhold til læring. Det er noget, vi kan bruge, når vi har unge på virksomhedsbesøg eller kører andre projekter med ”open innovation”, forklarer Gernot J. Abel. Og eleverne fik mindst lige så meget ud af samarbejdet, som Novozymes gjorde, mener Reza Farzin.\n- De unge blev topmotiverede, fordi oplevede, at Novozymes stillede sig så villigt til rådighed, og fordi de pludseligt kunne se, hvad teorien kunne bruges til. Fordi de alle gik på biokemilinjen, kunne de også se fornuften på sigt i forhold til karriere. På den måde var det meget givende for eleverne, siger han.


Personal stories & conversationsEntertainmentHealth & personal development\nShit, hvor er du irriterende!\nVi fortsætter, hvor vi slap i sidste afsnit, da vi slet ikke blev færdige med listen over ting, der irriterer os ved hinanden. Kasper er træt af, at Stephanie aldrig har prøvet at vente på ham, når vi skal ud ad døren. Til gengæld venter Stephanie ofte på Kasper, efter han ivrigt har krævet hendes opmærksomhed, fordi Kasper bliver optaget af noget andet. Stephanie kan ikke multitaske, Kasper kan ikke tale lavt, men til gengæld kan vi begge være super dobbeltmoralske.\nSkal du trække vejret så højt?!\nI dette afsnit taler vi om, hvilke ting der irriterer os allermest ved hinanden. I ved, de der ting hvor man i forsøget på at været et ordentligt menneske starter med at tælle til 10 indeni, men kun når til 3, før det føles som om, at ens hjerne er ved at eksplodere. Vi kommer godt omkring smaskelyde med lukket mund, (meget!) højlydt vejrtrækning, slubren, åbne skabslåger, neglebidning og meget mere. Og det er naturligvis alt sammen blandet med jeres historier, en ordentlig omgang dobbeltmoral og en helvedes masse grin.\nEp 11: Vandretur i Mols Bjerge\nI dette afsnit taler vi om vores vandvidsvandretur gennem i Mols Bjerge, hvor Kasper mest af alt lignede en arbejdshest, når han op og ned ad bakkerne henholdsvis skubbede en tvillingevogn proppet med oppakning og trak en ligeså proppet trækvogn, som han med en hundesele havde spændt om livet. Vi taler om, hvordan det var at være og bo i naturen uafbrudt i 5 dage med en baby, en fire- og en femårig. Og så løfter Kasper sløret en lille smule for, hvad næste projekt er.\nEp 10: Første liveoptagelse del 2\nVi forstsætter hvor vi slap i del 1, hvorfor det også er en god idé at lytte til det først.\nEp 9: Første liveoptagelse del 1\nI dette afsnit optager vi live på Comfort Hotel Copenhagen foran et live publikum for første gang. Stemningen var ligeså høj som skybaren vi sad i på 10. etage og langt om længe fik vi talt om vores forskellige "domæner"/områder/roller/kvaliteter i vores parforhold. Både I som lytter med derude og publikum bød ind med gode spørgsmål, som vi besvarede og talte ud fra efter bedste evne. Og apropos evner kom især Stephanie lidt på glatis, da Kasper gik ekstra hårdt til hende, da snakken faldt på økonomi.\nEp 8: Et helt nyt liv\nI dette afsnit taler vi om vores nye liv og hverdag, og om den enorme omvæltning det har været, at Kasper er stoppet som professionel fodboldspiller – både for Kasper og for os som familie. Mens Kasper krænger sit hjerte ud, og taler om hvordan hans idenditet som fodboldspiller har fyldt hele hans liv og nu er blevet taget fra ham, får Stephanie sit mest upassende grineflip til dato. Og så taler vi blandt andet om vores nye hverdag, fremtidsdrømme og økonomi. Og så kigger Elva og Baldur også lige et smut forbi i podcasten.\nEp 7: Fem mennesker på fem kvadratmeter\nI dette afsnit taler vi om vores tur rundt i Danmark i vores lille campingvogn Sonny Solvej, som er en gammel dame fra 1968 på 5,4 kvadratmeter. Vi taler om, hvordan det var at bo 5 mennesker på så lidt plads, hvorfor vi gjorde det, og hvad vi fik ud af det. Og så taler vi om, at det jo faktisk slet ikke var meningen, at vi skulle renovere campingvognen, men at en stor uoverenstemmelse (læs; skænderi!) mellem os gjorde, at en spontan-renovering opstod. Og så har du mulighed for at høre en miniudgave af skænderiet, da det er lige ved at opstå igen, når vi taler om det her i afsnittet. Men bare rolig, der er garanti for flere grin end skænderier. Og du bestemmer helt selv, om det er med eller af os.\nEp 6: I medgang og modvind\nI dette afsnit taler vi om vores cykeltur uden el-motor fra Skagen til Grænsen, som endte med at blive på 572 kilometer. Vi har lært meget på denne tur –blandt andet at vi skulle have cyklet den modsatte vej i stedet for, da vi havde modvind 14 ud af de 17 dage, vi cyklede. Turen var meget hårdere, end vi havde regnet med, og vi mødte både modvind og modstand på vores vej. Vi havde ikke klaret turen uden opbakningen fra jer, der fulgte med og heppede på os. Det virkede både som stor motivation og kæmpe pres. Og det fik os i mål. Vi taler om, hvordan vi tacklede modvind og modgang på vores vej, og så forsøger vi at finde ud af hvilket særligt stof, Kasper er lavet af – og hvad næste vanvidsprojekt bliver.\nEp 5: Fra Skagen til Grænsen på cykel\nEr I vanvittige? Det er ét af de mange spørgsmål vi svarer på i dette afsnit, som handler om, at vi om 5 dage cykler fra Skagen til Grænsen med vores børn. Vi lader elmotorerne blive hjemme, vi aner ikke, hvordan vi får plads til vores baggage, og vi kan ikke lappe et dæk. Til gengæld er vi super dårligt forberedte. Tak for alle spørgsmålene og for jeres evige opbakning af vores vanvittige projekter. I kan tilsyneladende lide at se sådan en to klaphatte som os gøre dumme ting.\nEp 4: Første tid som fem\nVi er blevet en familie på fem. Det er 12 uger siden, Svala blev født, og i dette afsnit taler vi om, hvordan den første tid har været. Vi er blandt andet flyttet, Kasper er blevet fodboldinvalid og Stephanie holder ikke barsel. Og alligevel er vi faktisk et ret dejligt sted i vores liv. Også selvom hverdagen indeholder kaos, skrig og skrål. Vi taler om, hvordan det er at have en baby igen, og om hvordan det adskiller sig fra de andre gange. Vi taler om amning, hormoner, frygten for at miste og meget mere. Og som altid ser vi ikke altid ens på tingene, selvom vi lever vores liv sammen.\nEp 2: Fødslen\nVores datter Svala er kommet til verden, og i dette afsnit taler vi om fødslen, og hvordan vi hver især oplevede den. For selvom vi begge var med, er der stor forskel på, hvordan det var for os. Eksempelvis gjorde det noget mere ondt på den ene af os end den anden, men det forhindrer ikke os begge i at mene, at vi hver især var den bærende part. Det er naturligvis sagt med humor, hvilket fødslen, blandt smerte og meget andet, også bød på. Det her er vores fødselsberetning fortalt i en podcast – med alt hvad den indebar. Derfor er episoden heller ikke for sarte sjæle, og vi vil lige gøre opmærksom på, at episoden indeholder lydklip fra fødslen, som for nogen måske kan være voldsom at lytte til. Vi håber, du vil tage godt imod vores fortælling om en af de største, vildeste og mest sårbare og livsbekræftende oplevelser i vores liv, som vi har valgt at dele med jer. Afsnittet er sponsoreret af Vitayummi, og vi har derfor fået lov at give jer rabatkoden “Fisker20”, der giver 20% rabat på alt på: www.vitayummy.shop